Приложение към заявление за цени - 2022г.

**ДО**

**КОМИСИЯ ЗА ЕНЕРГИЙНО И**

**ВОДНО РЕГУЛИРАНЕ**

**ПРИЛОЖЕНИЕ КЪМ ЗАЯВЛЕНИЕ ЗА ЦЕНИ**

**ЗА ПЕРИОДА ОТ 01.07.2022 г. ДО 30.06.2023 г. ОТ ЕВН ТР ЕАД**

**ИСКАНЕ ПО ЧЛ. 35, АЛ. 3 ОТ ЗАКОНА ЗА ЕНЕРГЕТИКАТА**

**за компенсиране на разходи, произтичащи от наложени задължения към обществото, свързани с постигане на националната кумулативна цел за енергийната ефективност през ценовия период:**

**01.07.2022 г. – 30.06.2023 г.**

**ОСНОВАНИЯ: чл. 35, ал. 1 във връзка с ал. 2, т. 5 от Закона за енергетиката,**

**чл. 14а, ал. 4 и чл. 15 от Закона за енергийната ефективност**

от **ЕВН БЪЛГАРИЯ ТОПЛОФИКАЦИЯ ЕАД**

*(фирма на заявителя съгласно съдебната регистрация)*

град Пловдив, ул. „Христо Г. Данов” № 37

*(седалище и адрес на управление)*

град Пловдив – пощенски код 4000, ул. „Христо Г. Данов” № 37

*(пълен и точен адрес за кореспонденция)*

Фирмено дело № ..12.... година 1996 година ЕИК по БУЛСТАТ 115016602

Банкова сметка **BIC:** INGBBGSF **IBAN:** BG87 INGB 9145 1002 4596 18 в ING Банк

Дружество, титуляр на Лицензия за пренос на топлинна енергия № Л-010-05 от 17.10.2000 г.

и Лицензия за производство на електрическа и топлинна енергия № Л-506-03 от 31.10.2018 г.

**УВАЖАЕМИ ГОСПОДИН ПРЕДСЕДАТЕЛ,**

Обръщаме се към Вас, в качеството Ви на Председател на Комисията за енергийно и водно регулиране, като Ви молим да упражните обвързаната компетентност, която притежавате при:

**(i)** прилагане на Закона за енергетиката и издадените нормативни актове, свързани с неговото изпълнение, както и **(ii)** провеждане на административното(ите) производство(ва) по утвърждаване на цени на топлинната енергия от комбинирано производство на електрическа и топлинна енергия и преференциални цени на електрическата енергия от високоефективно комбинирано производство за периода от 01.07.2022 г. до 30.06.2023 г.

Преди да обосновем необходимостта от компенсиране на разходите, произтичащи от наложени задължения към обществото, свързани с постигане на националната кумулативна цел за енергийна ефективност през ценовия период от м. юли 2022 г. – м. юни 2023 г., считаме за целесъобразно да обобщим принципната си правна позиция, която молим да вземете предвид при провеждане и приключване на административното производство по издаване на решение, определящо цени за периода от 01.07.2022 г. до 30.06.2023 г.

**Принципна позиция**

**1.** В действащата нормативната уредба липсва ясно регламентиран механизъм относно осигуряването на средства за обезпечаване на разходите за наложените задължения за енергийни спестявания на задължените лица;

**2.**  КЕВР – в качеството си на административен орган, притежава компетентност да издава индивидуални административни актове, с които се утвърждават цени в сектор „Енергетика“, на основания и при спазване на процедурата, предвидена в Закона за енергетиката („ЗЕ“) и наредбите по чл. 36 от ЗE. Въпреки това до този момент не е признавала и не е предвиждала способ (методика или механизъм) за възстановяване на разходите за енергийна ефективност, които задължените лица следва да извършват, респективно за компенсиране на вече направените от тях разходи за изпълнение.;

**3.** От финансова гледна точка наложените индивидуални цели за енергийни спестявания (т.е. разходите) предизвикват значителни разходи, които не могат да бъдат осигурени от собствената му търговска дейност или от привлечен (вкл. кредитен) ресурс. Това е така, защото ежегодните разходи, които трябва да се извършат, за да бъдат постигнати поставените цели за енергийни спестявания:

**3.1.** не могат да бъдат възвърнати от/при упражняване на лицензионните дейности, осъществявани при регулирани цени за доставки до крайните клиенти;

**3.2.** е необходимо да бъдат предоставяни през всеки ценови период на дружеството да финансират реализирането на дейности, мерки и услуги за повишаване на енергийната ефективност при крайни клиенти, с които то да изпълнява наложените му индивидуални цели.

Логичният извод, до който се стига от прочита на действащото законодателство, е, че изпълнението на индивидуалните годишни цели за енергийни спестявания е свързано със значителни разходи за дружеството, поради което и от гледна точка на ценообразуването компенсирането на тези разходи е възможно да се осъществи чрез признаването и включването им в икономически обоснованите разходи, които са необходими за изпълнението на съответната лицензионна дейност. Ето защо намираме за финансово необоснована и лишена от икономическа и корпоративна логика изразяваната в минали ценови периоди позиция на КЕВР, че отказва да предвиди средства за мерки за енергийна ефективност, защото същите трябвало първо да бъдат реално извършени, т.е. да задълженото лице да докажело реализацията на приложени мерки за енергийна ефективност, същите да бъдели остойностени и оценени като икономически обосновани, след което заявени пред комисията и най-накрая – евентуално признати (без яснота кога и дали в техния пълен или частичен размер).

Изхождайки от позицията, че посочените разходи подлежат на компенсиране съгласно императивната разпоредба на чл. 35 от ЗЕ, излагаме подробно нашите искания, както следва:

* На основание чл. 35, ал. 1 във връзка с ал. 2, т. 5 от Закона за енергетиката („ЗЕ“) и, чл. 14a, ал. 4 и чл. 15 от Закона за енергийната ефективност („ЗЕЕ“)[[1]](#footnote-1), както и съобразно чл. 24, чл. 31, ал. 6 от Административно-процесуалния кодекс („АПК“) и във връзка с процедурата по утвърждаване на цени на електрическата енергия за периода от 01.07.2022 г. до 30.06.2023 г., стартирана със заявление на „ЕВН България Топлофикация” ЕАД (ЕВН ТР), отправяме към Вас искания, описани в това Приложение, към Заявлението за цени на ЕВН ТР за периода от 01.07.2022 г. до 30.06.2023 г.
* Комисията за енергийно и водно регулиране („КЕВР“) - в качеството ѝ на административен орган, притежава компетентност да издава индивидуални административни актове, с които се утвърждават цени на електрическа и топлинна енергия, включително и разходи за компенсиране за минали периоди на основания и при спазване на процедурите, предвидени в Закона за енергетиката, Наредба № 1 от 14.03.2017 г. за регулиране цените на електрическата енергия – Глава четвърта „Ред за утвърждаване, определяне и изменение на цени“ („Наредба № 1“) и глава четвърта от Наредба № 5 от 23.01.2014г. за регулиране на цените на топлинната енергия (Наредба № 5).
* В това свое качество и при спазване на процесуалните правила в закона (съгласно чл. 35 от АПК във връзка с чл. 34 и чл. 41 от АПК и чл. 36 от ЗЕ, във връзка с чл. 47 от Наредба № 1 и чл. 24 от Наредба № 5, молим КЕВР: 1) да предостави възможност на ЕВН ТР да преглежда документите по преписката; 2) да си прави бележки и извадки; 3) да осигури възможност да изрази становище по събраните доказателства; 4) да установи фактите, които са от значение в конкретната административна процедура и за конкретния ценови период и т.н., с цел да се постигне издаването на законосъобразен административен акт.

Като имаме предвид, че все още няма въведен единен национален инструмент за финансиране на схемата за задължителни енергийни спестявания, отправяме искане за включване в необходимите приходи на ЕВН ТР на сумата от xxx xxx,xx лева без ДДС за годишни индивидуални цели за енергийни спестявания в размер на x,xx GWh, представляващи необходими годишни приходи за периода от 01.01.2021г. до 30.06.2023г. за финансиране на мерки при крайните клиенти за повишаване на енергийната ефективност. Този ресурс е необходим на дружеството при запазване на държавната политика, изискваща от задължените лица да финансират мерки при крайните клиенти изразяващи се в подмяна на дограма, подмяна на електроуреди, саниране и т.н.

Съгласно публикувания от АУЕР поименен списък на задължените лица по чл. 14а, ал. 4 от ЗЕЕ, за календарната 2022г. на ЕВН ТР е определена прогнозна индивидуална цел за енергийни спестявания в размер на x,xxx ktoe или x,xxxx GWh. Съгласно Интегрирания план за действие в областта на енергетиката и климата за 2022г. на ЕВН ТР е определена прогнозна индивидуална цел за енергийни спестявания в размер на x,xx ktoe или x,xxxGWh.

Публично достъпната информация за финансирани мерки за повишаване на енергийната ефективност чрез националните оперативни програми[[2]](#footnote-2), показва че средната цена на спестен мегаватчас енергия е около **xxx,xx лв. без ДДС**. Следователно на ЕВН ТР са необходими средства в размер на **xxx xxx,xx** **лв. без ДДС**, за да може да финансира подобен тип мерки, с които да изпълни определената му за периода от 01.01.2021г. до 30.06.2023г. цел за енергийни спестявания при крайното потребление на енергия.

**Доводите ни за отправяне на тези искания са следните:**

„ЕВН България Топлофикация” ЕАД е идентифицирано от Агенцията за устойчиво енергийно развитие (АУЕР) като задължено лице по смисъла на чл. 14а, ал. 4, т. 2 от Закона за енергийна ефективност (ЗЕЕ) и поради тази причина отправя към КЕВР своите искания, описани в това Приложение.

В съответствие с разпоредбите на чл. 15 от ЗЕЕ и Наредбата по чл. 18, ал. 1 от ЗЕЕ, АУЕР е държавният орган, компетентен да определя индивидуална цел на съответното задължено лице на базата на разликата между кумулативната цел за страната и прогнозните енергийни спестявания от прилагането на алтернативните мерки.

Дейността на ЕВН ТР – в качеството му на топлопреносно предприятие е лицензирана, а КЕВР е компетентният държавен орган, който е оправомощен да регулира цените и необходимите годишни приходи на предприятията, доставящи топлинна енергия на крайни клиенти (съгласно чл. 21, ал.1, т.17 във връзка с т.8 от ЗЕ);

При упражняване на своята регулирана дейност по доставка на топлинна енергия ЕВН ТР не разполага с финансов ресурс, който да позволи изпълнението на индивидуалната му цел като част от националната кумулативна цел за енергийна ефективност.

Република България е избрала да изпълни националната кумулативна цел за енергийна ефективност чрез въвеждане на схема за задължителни енергийни спестявания, но за разлика от другите държави-членки с регулирани пазари, избрали този начин на постигане на целта, не е въвела национален механизъм, определящ инструментите за финансиране. Това лишава задължените лица от възможността ефективно и съразмерно с техните задължения, произтичащи от лицензионната им дейност, да участват в процеса по реализация на мерки, водещи до енергийни спестявания. В потвърждение на извода, логически следващ при анализ на законодателството и дейността на компетентните държавни органи, че в България липсва работещ и одобрен от държавата механизъм за финансиране на мерките за повишаване на енергийната ефективност при крайните потребители, е сравнението, което може да се направи между въведените механизми за финансиране на схеми за задължителни спестявания в други държави-членки на ЕС и липсата на такива за Република България:

При необходимост от допълнителна информация, изискана писмено от КЕВР в хода на ценовата процедура, същата ще бъда предоставена в определения срок.

Дата: ….. март 2022 г.

**Подписи:**

\_\_\_\_\_\_\_\_\_\_\_\_\_\_\_\_\_\_\_\_

Велко Куршумов

Изпълнителен член на СД

\_\_\_\_\_\_\_\_\_\_\_\_\_\_\_\_\_\_\_\_

Жанет Стойчева

Заместник-председател на СД

1. **„…** Чл. 35. (1) (Доп. – ДВ, бр. 38 от 2018 г., в сила от 1.07.2018 г.) Енергийните предприятия имат право да предявят искане за компенсиране на разходи, произтичащи от наложени им задължения към обществото, включително свързани със сигурността на снабдяването, защитата на околната среда и енергийната ефективност. Фонд "Сигурност на електроенергийната система" има право да предяви искане за компенсиране на разходи, произтичащи от задължения за изкупуване на електрическа енергия на преференциални цени и предоставяне на премии за електрическа енергия от възобновяеми източници и от високоефективно комбинирано производство на електрическа и топлинна енергия.

   (2) За разходи по ал. 1 се приемат: **…**

   т. 5. произтичащи от задължения, свързани с изпълнение на индивидуалните цели за енергийни спестявания, съгласно чл. 14, ал. 4 и чл. 15 от Закона за енергийната ефективност; **…“** (Закон за енергетиката) [↑](#footnote-ref-1)
2. Вж. Годишен отчет за изпълнението през 2020г. на Национален план за действие по енергийна ефективност 2014г.-2020г. [↑](#footnote-ref-2)